b'\n_START_ARTICLE_\nLimbi altaice\n_START_PARAGRAPH_\nLimbile altaice sunt o familie de aproximativ 60 de limbi \xc3\xaenrudite, vorbite de circa 330 de milioane de oameni, r\xc4\x83sp\xc3\xa2ndite mai cu seam\xc4\x83 \xc3\xaen Asia Centrala \xc8\x99i de Est. \xc3\x8enrudirea dintre aceste limbi este o problem\xc4\x83 \xc3\xaen plin\xc4\x83 dezbatere \xc3\xaentre lingvi\xc8\x99ti, unii dintre ei resping\xc3\xa2nd ipoteza unei leg\xc4\x83turi genetice \xc3\xaentre aceste limbi._NEWLINE_Familia limbilor altaice se presupune c\xc4\x83 ar cuprinde urm\xc4\x83toarele subfamilii: limbile turcice, limbile mongolice \xc8\x99i limbile tunguze. La acestea mul\xc8\x9bi cercet\xc4\x83tori adaug\xc4\x83 limba coreean\xc4\x83 \xc8\x99i limbile japonice (reprezentate \xc3\xaen principal de limba japonez\xc4\x83). Ipoteza apartenen\xc8\x9bei limbii ainu la aceea\xc8\x99i familie este considerat\xc4\x83 pu\xc8\x9bin plauzibil\xc4\x83._NEWLINE_Similarit\xc4\x83\xc8\x9bile dintre limbile altaice, evidente dealtfel, sunt puse de mul\xc8\x9bi lingvi\xc8\x99ti pe seama mo\xc8\x99tenirilor "genetice" de la o limb\xc4\x83 unic\xc4\x83 (limba proto-altaic\xc4\x83), dar de asemenea numero\xc8\x99i sunt aceia care privesc aceste asem\xc4\x83n\xc4\x83ri ca fiind efectul unei \xc3\xaendelungi convie\xc8\x9buiri a unor popoare care vorbeau la origine limbi diferite dar care au \xc3\xaemprumutat masiv unele de la altele (concept cunoscut sub numele de Sprachbund)._NEWLINE_Sus\xc8\x9bin\xc4\x83torii ipotezei limbilor altaice aduc argumente precum: armonia vocalic\xc4\x83, lipsa genului gramatical, \xc8\x99i tipologia aglutinativ\xc4\x83. Au fost g\xc4\x83site numeroase similarit\xc4\x83\xc8\x9bi (coresponden\xc8\x9be regulate) \xc3\xaentre gramatica, lexicul \xc8\x99i sintaxa acestor limbi._NEWLINE_Aten\xc8\x9bie: limba oficial\xc4\x83 a Republicii Altai din Federa\xc8\x9bia Rus\xc4\x83 se nume\xc8\x99te tot limba altaic\xc4\x83, \xc8\x99i este una din membrele familiei de limbi turcice.'